Page:Scotland's skaith, or, The sad effects of drunkenness (1).pdf/9

 9 Marked, and felt wi' inward racking, A' the wyte lay wi' himsel', Swore neist night he'd make a breaking D-d the club and news to hell! But, alas! when habits rooted, Few ha'e pith the root to pu", Will's resolves were aye nonsuited,-- Promised aye-but aye got fu'. Aye at first at the convening, Moralized on what was right; Yet on clavers entertaining, Dozed and drank till broad day-light! 'Things at length grew near an ending; Cash rins out-Jean quite unhappy, Sees that will is now past mending, Tynes a heart, and taks a drappy. Jean, wha lately bare affliction, Wi' sae meek and mild an air, Schooled by whisky, learns new tricks soon, Flytes, and storms, and rugs Will's hair. Jane, sae late the tenderest mither, Fond of ilk dear dauted wean; Now, hard-heartened a' the gither, Skelps them round frae morn till e'en. Jean, wha, vogie, liked to busk aye In her hame spun, thrifty wark, Now sells a' her braws for whisky, To her last gown, coat and sark.